**UGOVOR O GRANTU ZA PODRŠKU RAZVOJU**

**SOCIJALNIH INICIJATIVA**

**u Novom Pazaru**

na projektu

**“RE!INTEGRACIJA II – Dalja podrška održivoj (re)integraciji povratnika u Srbiji”**

finansiranom od strane Saveznog ministarstva za ekonomsku saradnju i razvoj Savezne Republike Nemačke (BMZ)

*između*

**Udruženje građana Inicijativa za razvoj i saradnju (IRS),** sa sedištem na adresi Milana Rakića 65a, 11050, Zvezdara, Beograd, Republika Srbija, koga predstavlja gospodin Miodrag Nedeljković, izvršni direktor, u daljem tekstu **«IRS»**, sa jedne,

i

**Udruženje XX”,** sa sedištem na adresi XX, Republika Srbija, koga predstavlja XX direktor, u daljem tekstu **«IZVRŠILAC»**, sa druge strane.

**Član 1** – Svrha i principi Ugovora

Svrha ovog Ugovora o grantu (u daljem tekstu: **Ugovor**) je da postavi osnove na kojima će se ugovorne strane obavezati da preduzmu sve neophodne radnje i pripadajuće odgovornosti za sprovođenje projekta Izvršioca pod nazivom: XX koji je ovim Ugovorom postaje deo projekta „RE!NTEGRACIJA II – Dalja podrška održivoj (re)integraciji povratnika u Srbiji" (u daljem tekstu: **Projekat**), koji sprovodi nemačka organizacija Udruženje samarićanskih radnika (ASB), u svojstvu primaoca nemačkih fondova i IRS, u svojstvu izvršioca projektnih aktivnosti. Korisnički regioni na Projektu su: Raški region (Grad Novi Pazar), Rasinski region (Grad Kruševac) i Pirotski region (Grad Pirot), a Lokalni partneri na Projektu: Regionalna razvojna agencija Sandžaka – SEDA i Muslimansko humanitarno društvo ”Merhamet – Sandžak” (Novi Pazar), Udruženje ,,Romani de’’ (Kruševac) i udruženje ,,Ternipe’’ (Pirot). Projekat finansira Savezno Ministarstvo za ekonomsku saradnju i razvoj Republike Nemačke (u daljem tekstu: „**Donator**") u okviru programa Engagement Global.

Osnov za potpisivanje ovog Ugovora je **Ugovor o implementaciji Projekta** (u daljem tekstu „**Ugovor o implementaciji projekta**”)**,** koji je IRS u ime svih partnera, potpisao sa nosiocem projekta ASB-om.

Ovaj Ugovor će postaviti osnove za definisanje prava i obaveza Izvršioca koji potpisivanjem ovog Ugovora postaje direktno uključen u implementaciju Projekta i IRS-a.

Izvršiocu će biti dodeljeno finansiranje pod uslovima i kriterijumima utvrđenim u ovom Ugovorom.

Izvršilac prihvata finansiranje projekta i obavezuje se da će Projekat sprovesti u skladu sa instrukcijama koje će Izvršiocu dostaviti IRS, vezanim za planiranje, implementaciju, izveštavanje kao i finansiranje projektnih aktivnosti.

IRS će sprovoditi projektne aktivnosti prilikom implementacije Projekta u skladu sa pravilima i procedurama BMZ-a i ASB-a, na šta se obavezuje i Izvršilac. IRS se obavezuje da će pružiti svu potrebnu tehničku pomoć i da će nadgledati celokupni proces implementacije.

Razmena informacija i redovna komunikacija između IRS-a i svih Izvršioca, presudni su za ovaj Ugovor u pogledu opšte i posebne prirode projekta. Komunikacija treba da omogući Izvršiocu da blagovremeno bude u toku sa aktivnostima drugih lokalnih partnera. To je neophodno kako bi njihove aktivnosti bile konzistentne i kompatibilne.

Osnovne informacije o Projektu:

|  |  |
| --- | --- |
| **NAZIV PROJEKTA:** | ***RE!INTEGRACIJA II – Dalja podrška održivoj (re)integraciji povratnika u Srbiji*** |
| **TRAJANJE PROJEKTA:** | **33,5 meseci** (15. jul 2022 – 30. april 2025) |
| **LOKACIJA PROJEKTA:** | Raški, Rasinski i Pirotski region  |
| **DONATOR:** | Savezno *ministarstvo* za ekonomsku saradnju i razvoj Savezne Republike Nemačke ***(BMZ)*** |
| **CILJ PROJEKTA:** | ***Doprineti održivoj (re)integraciji povratnika i lokalno ugroženog stanovništva u centralnoj i južnoj Srbiji*** |
| **CILJNE GRUPE:** | 1. **400** korisnika ekonomskih mera (povratnici, Romi, lokalno ugroženo stanovništvo);
2. **2,000** korisnika psihosocijalne podrške
3. Najmanje **6** lokalnih udruženja (30 predstavnika udruženja)
4. **15** predstavnika lokalnih samouprava
5. **30** preduzeća, korisnika mera za otvaranje novih radnih mesta
6. Najmanje **5** lokalnih samouprava

Najmanje **40%** svih korisnika biće žene.  |
| **KRAJNJI REZULTATI:** | **2,250** povratnika i lokalnih ugroženih stanovnika u minimum 5 lokalnih zajednica koristi kapacitete stvorene kroz projekat (profesionalne veštine, novootvorene ili proširene biznise, pihosocijalne veštine, unapređene socijalne usluge) da ojačaju svoj ekonomski i društveni položaj i unaprede svoju integraciju u zajednice. |
| **MERE PRUŽANJA PODRŠKE:** | * **400** korisnika unapređuju svoj biznis i znanje o poslovanju kroz biznis treninge
* **90** korisnika stiču kvalifikacije kroz obuke za rad
* **90** korisnika se osposobljavaju da otpočnu svoj posao kroz grantove u vidu opreme i mašina
* Lokalna preduzeća razvijaju kapacitete da uposle **120** korisnika projekta
* **2,000** povratnika i pripadnika ostalih ugroženih porodica (naročito deca i mladi) jačaju psihosocijalne kapacitete i pripremaju se za učešće u obrazovnom sistemu i aktivnu participaciju u životu zajednice kroz **1,000** inkluzivnih radionica
* Prestavnici civilnog društva (**30** predstavnika), javni sektor (**15** predstavnika) i biznisa (**15** predstavnika) jačaju kapacitete za razvoj inkluzivnih mehanizama i unapređenje postojećih socijalnih servisa u njihovoj lokalnoj zajednici kroz treninge, sastanke i studijske posete
* **2** (dva) novouspostavljena Dobrosusedska kluba pružaju podršku zajednici kroz upotrebu prostora za rad sa povratnicima i lokalnom populacijom
* **5** (pet) socijalnih inicijativa u lokalnim zajednicama kreiraju dodatne kapacitete za razvoj i imlementaciju lokalnih socijalnih servisa za povratnike i lokalnu ranjivu populaciju.
* Najmanje **20,000** građana je informisano o posledicama i izazovima ilegalnih migracija
 |

**Član 2 –** Period implementacije Projekta

Ovaj Ugovor stupa na snagu XX. XX 2023. godine i važi do završetka projekta, XX. godine.

Svi troškovi izvršeni sredstvima predviđenim ovim Ugovorom smatraće se prihvatljivim troškovima ako su nastali samo tokom trajanja Projekta definisanig prethodnim stavom.

**Član 3 –** Finansiranje Projekta

Ukupan makismalan prihvatljiv trošak Izvršioca je: **XX €.** IRS preuzima na sebe da isplati sumu u maksimalnom iznosu od: **XX €.**

IRS će isplatiti sredstva Izvršiocu za implementaciju projekta u skladu sa sledećim maksimalnim budžetom:

|  |  |  |  |  |  |  |
| --- | --- | --- | --- | --- | --- | --- |
|   | **Troškovi** | **OPIS**  | **Jedinica** | **Br. jedinica** | **Jedinična vrednost(u EUR)** | **Ukupni troškovi(u EUR)** |
| **1** | **Ljudski resursi** |  |  |  |  |  |
| 1.1. |  Zaposleni (navesti funkciju) |   |   |   |   | 0 |
| 1.2. |  Zaposleni (navesti funkciju) |   |   |   |   | 0 |
| 1.3. |  Zaposleni (navesti funkciju) |   |   |   |   | 0 |
| 1.4. | Angažovanje po ugovoru o delu (navesti funkciju) |   |   |   |   | 0 |
|  | ***Međuzbir Ljudski resursi*** |  |  |  |  | **0** |
| **2** | **Transport** |  |  |  |  |  |
| 2.1. | Potrošnja goriva za realizaciju aktivnosti  |   |   |   |   | **0** |
| 2.2. | Transport za korisnike (benzin, autobuske karte)  |   |   |   |   | **0** |
|  | ***Međuzbir Putovanja*** |  |  |  |  | **0** |
| **3** | **Troškovi prostora**  |  |  |  |  |  |
| 3.1.  | Telefon, internet |   |   |   |   | **0** |
|   | ***Međuzbir Troškovi prostora***  |  |  |  |  | **0** |
| **4** | **Troškovi opremanja**  |  |  |  |  |   |
| 4.1. | Troškovi tehničke opreme |  |  |  |  | 0 |
| 4.2. | Troškovi opremanja prostora |  |  |  |  |   |
| 4.3. | Troškovi malih radova  |  |  |  |  |   |
|   | ***Međuzbir Troškovi opreme***  |  |  |  |  | **0** |
| **5** | **Licenciranje**  |  |  |  |  |   |
| 5.1 |  Troškovi licenciranja |  |  |  |  | 0 |
|   | ***Mađuzbir Licenciranje***  |  |  |  |  | **0** |
| 6 |  **Ukupni budžet (1+2+3+4+5)** |  |   |   |   | **0** |

IRS će sredstva Izvršiocu u za implementaciju projekta, u skladu sa budžetom iz prethodnog stava, isplatiti na pisani zahtev Izvršioca, u kome mora biti naznačen broj namenskog računa Izvršioca za implementaciju Projekta na koji će sredstva biti uplaćena.

IRS će sredstva Izrvršiocu na projektu za pokriće troškova projekta isplaćivati u tranšama.

IRS se obavezuje da će navedeni iznos namenjen Izvršiocu, isplaćivati u dinarskoj protivvrednosti po projektnom kursu (zamenskom kursu svake od tranši Donatora) u skladu sa dinamikom uplata tranši Donatora, kofinansiranjem korisničkih gradova i dinamikom planirane potrošnje koju utvrdi projektni tim, a na Zahtev Izvršioca.

Isplate Izvršiocu se vrše na namenski dinarski račun, otvoren isključivo za potrebe realizacije Projekta. Bankovni račun Izvršioca za sredstva namenjena projektu mora biti namenski, samo za projektna plaćanja i uplate i mora biti beskamatni. U skladu sa tim, potrebno je IRS-u dostaviti potvrdu banke da neće pripisivati kamatu na sredstva na namenskom računu koji se koristi za gore navedeni projekat Izvršioca.

**Član 4 -** Izveštavanje

Izvršilac IRS-u dostavlja sledeće izveštaje:

1. Mesečni narativni i finansijski izveštaj sa rokom slanja do 5. u mesecu za prethodni mesec, u skladu sa instrukcijama IRS-a za izveštavanje svake od pojedinačnih aktivnosti, odnosno budžetske linije, u formatu koji IRS definiše;
2. Periodični narativni i finansijski izveštaji na zahtev IRS-a;
3. Konačni narativni i finansijski izveštaj sa svim pratećim dokumentima do 30 dana nakon završetka perioda trajanja projekta (XX. godine), u skladu sa obrascima za izveštavanje koje će definisati IRS;
4. Svi ostali izveštaji koje IRS zatraži u skladu sa obrascima koje pruži IRS.

Svi izveštaji navedeni u prethodnom stavu. dostavljaju se IRS-u na engleskom jeziku.

***Član 5*** *– Uloge strana potpisnica*

Uloga IRS-a:

1. IRS kao izvršilac projektnih aktivnosti, preuzima punu odgovornost prema ASB-u i BMZ-u u vezi projektne implementacije.
2. Glavne obaveze IRS-a prilagođene su vršenju odgovarajuće kontrole nad projektnim ciklusom, od planiranja, identifikacije, pripreme i implementacije, do koordinacije, nadzora, praćenja, izveštavanja i evaluacije. IRS će biti uključen u sve segmente implementacije projekta i njegova glavna uloga je da koordinira partnere tokom izvršenja projektinh aktivnosti.
3. IRS će sprovoditi redovne interne evaluacije rada Izvršioca, kako delegiranih programskih aktivnosti, tako i evaluaciju sprovođenja finansijskih procedura. Za internu evaluaciju Izvršioca zadužen je menadžer projekta.
4. IRS će angažovati i eksternog evaluatora za evaluaciju programskih aktivnosti kao i eksternog revizora.

**Uloga Izvršioca na projektu**

1. Izvršilac će biti direktno odgovoran za sprovođenje sledećih mera i svih pratećih aktivnosti na teritoriji Raškog regiona, odnosno Grada Novog Pazara:

***Mera C: razvoj kapaciteta*: (navesti aktivnosti iz predloga projekta za koji je odobren grant )**

**Član 6** - Posebne odredbe

Pokrivanje troškova osoblja kroz sredstva koja IRS osigurava Izvršiocu u okviru ovog Projekta uključuje sve poreze koji se plaćaju zaposlenima u skladu sa propisima o zapošljavanju Republike Srbije. Strane potpisnice preuzimaju punu odgovornost za svoje zaposlene u okviru ovog Projekta i za iste su odgovorne.

Strane potpisnice preuzimaju punu odgovornost za procenat zaposlenosti njihovih zaposlenih na Projektu. Nije dopušteno preklapanje u procentima u odnosu na druge projekte. Maksimalni dozvoljeni procenat za pokriće osoblja je 100% ukupnog posla zaposlenih na Projektu.

Svi troškovi projekta moraju biti u skladu sa budžetom datim u članu 3. stav 2, Finansijskim instrukcijama koje Izvršiocu bude dao IRS o načinu trošenja svake budžetske linije, kao i nacionalnim zakonodavstvom.

IRS ima pravo da nakon svake sprovedene interne evaluacije, (evaluacije od strane projektnog menadžera), definisane članom 5. stav 1. tačka 3., a u odnosu na rezultate iste, ograniči finansijska sredstva Izvršiocu, a time i redukuje obima aktivnosti koje se su mu delegirane ovim ugovorom.

***Član 7 –*** *Završne odredbe*

Strane su saglasne o poverljivosti svih podataka prikupljenih i korišćenih u okviru saradnje. Sva dokumenta i informacije ostaju samo za internu upotrebu i ne mogu se koristiti za druge svrhe bez pismene saglasnosti druge strane.

Strane potpisnice su saglasne da uzajamno priznaju integritet i pravila, saglasne su da će raditi zajedno, blisko sarađivati i da će njihov odnos biti zasnovan na međusobnom razumevanju i poštovanju.

Ovaj Ugovor može biti dopunjen u svakom momentu, sporazumno, između strana potpisnica, u pisanoj formi.

Ovaj Ugovor može biti raskinut uz potpisanu izjavu svih potpisnika ili može biti jednostrano otkazan uz pismenu izjavu u otkaznom roku od 30 dana. Međutim, ovaj Ugovor može trenutno raskinuti bilo koja strana, u slučaju da odredbe ovog Ugovora, budu ozbiljno prekršene (ukoliko je procenjeno da jedna od strana postupa neadekvatno i nasuprot ciljevima projekta i ne ispunjava svoje dužnosti).

Svi eventualni sporovi koji nastanu u vezi sa primenom Ugovora biće rešavani prijateljskim putem između strana potpisnica. U slučaju da eventualni spor nije moguće rešiti mirnim putem ustanovljava se nadležnost suda u Beogradu.

Ugovor je sačinjen i potpisan u četiri (4) istovetna primeraka, od kojih dva (2) primerka zadržava Izvršilac i dva (2) primerka IRS.

**Za XX**

Potpisao i overio

**XX**

**XX**

...........................................................

Datum:

...........................................................

**Za IRS**

Potpisao i overio

**Gospodin Miodrag Nedeljković**

**Izvršni direktor, IDC**

...........................................................

Datum:

...........................................................